EkBass/fiwiki-20250220-pages-articles huggingface dataset:
Robert Nordmark

Robert Nordmark (s. 20. elokuuta 1962 Kalix) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta MM-kilpailuissa 1986, 1987 ja 1995, joissa hän voitti yhden maailmanmestaruden ja saavutti kaksi MM-hopeaa. Nordmark edusti kotimaansa pääsarjassa Västra Frölundaa, Brynäs IF:ää ja Luleå HF:ää sekä NHL-vuosiensa jälkeen Västerås IK:ta ja Djurgårdens IF:ää. Detroit Red Wings varasi hänet NHL:ään vuoden 1981 varaustilaisuuden kymmenennellä kierroksella 191. varausvuorolla mutta se ei vielä johtanut sopimukseen. St. Louis Blues varasi Nordmarkin vuoden 1987 varaustilaisuuden kolmannella kierroksella 59. varausvuorolla, ja kaudella 1987–1988 hän pelasi NHL:ssä 67 runkosarjaottelua, joissa hän teki kolme maalia ja sai 18 syöttöpistettä. Kaudet 1988–1991 Nordmark edusti NHL:ssä Vancouver Canucksia, ja ensimmäisellä kaudellaan hän pelasi 80 runkosarjaottelua, joissa hän teki kuusi maalia ja antoi 35 maalisyöttöä, sekä seitsemän pudotuspeliä, joissa hän teki kolme maalia ja sai kaksi syöttöpistettä. Kahtena seuraavana kautena hän pelasi 44 ja 45 runkosarjaottelua eikä yhtään pudotuspeliä, ja vuonna 1991 hän palasi Ruotsiin. Kaudella 1995–1996 Nordmark edusti Suomen liigassa Rauman Lukkoa, ja sen jälkeen hän pelasi myös Sveitsissä, Itävallassa ja Englannissa. Viimeiset ottelunsa hän pelasi Ruotsissa kaudella 2003–2004. == Lähteet == Luokka:Ruotsalaiset jääkiekkoilijat Luokka:Detroit Red Wingsin varaamat pelaajat Luokka:St. Louis Bluesin varaamat pelaajat Luokka:Vuonna 1962 syntyneet Luokka:Elävät henkilöt
Juovapääsirkku

Juovapääsirkku (Zonotrichia leucophrys) on sirkkuleiden heimoon kuuluva varpuslintulaji. Sen levinneisyysalue kattaa suurimman osan Pohjois-Amerikkaa. Eräät juovapääsirkut muuttavat vuosittain 4 300 km matkan talvialueiltaan Kaliforniasta pesimäseuduilleen Alaskaan. == Lähteet == == Aiheesta muualla == Luokka:Sirkkulit
Tukholmanruotsi

Tukholmanruotsi (ruotsiksi stockholmska) on yhteisnimitys ruotsin kielen niin alueellisille kuin yhteiskuntasäädyllisille variaatioille, joita puhutaan Tukholmassa ja sen lähiympäristössä. Tukholmanruotsi kuuluu sveanmaanruotsin murrealueeseen. Sitä on vaikea määritellä yhdeksi murteeksi sen ominaispiirteiden perusteella, koska se imee nopeasti erilaisia vaikutteita ja muuttuu paljon sukupolvien välillä muuttamisen ja globalisaation seurauksena. ==Lähteet== * https://www.isof.se/download/18.7d995e4914c92a4fbd01381/1529494342287/Fakta%20om%20dialekter%20april%202015.pdf Luokka:Ruotsin murteet
Toki

Toki voi tarkoittaa: * Toki, Japanin kaupunki Gifun prefektuurissa * Tokin piirikunta, Japanin entinen piirikunta Gifun prefektuurissa * Toki-klaani, japanilainen klaani * Toki, japanilainen suurnopeusjunavuoro * Toki, vuoden 1989 videopeli * Toki pona, keinotekoinen kieli
Charles Richard-Hamelin

Charles Richard-Hamelin (s. 17. heinäkuuta 1989 Lanaudière) on kanadalainen pianisti. Hän saavutti suurta julkista huomiota saatuaan hopeaa Varsovan Frédéric Chopin -pianokilpailussa vuonna 2015.THE UP-AND-COMING CANADIAN ARTISTS: AN INTERVIEW WITH PIANIST CHARLES RICHARD-HAMELIN Vancouver Classical MusicSouth Korean pianist wins Chopin Competition Pizzicato Samalla hän sai Krystian Zimerman -palkinnon parhaasta sonaattiesityksestä. Richard-Hamelin on saanut myös toisen palkinnon Montréalin kansainvälisessä musiikkikilpailussa sekä kolmannen palkinnon ja erikoispalkinnon parhaasta Beethoven- sonaattiesityksestä Soulin kansainvälisessä musiikkikilpailussa.Charles Richard-Hamelin Analekta Richard-Hamelin opiskeli Paul Surdulescun, Sara Laimonin, Boris Bermanin, André Laplanten ja Jean Saulnierin johdolla. Hän valmistui McGillin yliopistosta, Yale School of Musicista ja Montréalin musiikkikonservatoriosta. Richard-Hamelin on tehnyt esiintymisiä esimerkiksi Prahan kevät - ja George Enescu -festivaaleilla. Hänen kanssaan yhteistyötä ovat tehneet sellaiset kapellimestarit kuin Kent Nagano, Vasili Petrenko, Jacek Kaspszyk, Aziz Šohakimov, Peter Oundjian, Jacques Lacombe, Fabien Gabel, Carlo Rizzi, Alexander Prior, Christoph Campestrini, Lan Shui, Jean-Marie Zeitouni, Charles Olivieri-Munroe, Howard Shelley, Antoni Wit ja Jonathan Cohen. Richard-Hamelinille on myönnetty Québecin taiteiden ja kirjallisuuden ritarikunnan arvo. Richard-Hamelin on tehnyt Analekta-yhtiölle levytyksiä muiden muassa Frédéric Chopinin teoksista. == Lähteet == == Aiheesta muualla == * Viralliset sivut Luokka:Kanadalaiset pianistit Luokka:Vuonna 1989 syntyneet Luokka:Elävät henkilöt
Afro Samurai

Afro Samurai (ア フ ロ サ ム ラ イ, Afuro Samurai, tyylitelty nimellä ΛFΓO SΛMUΓΛI) on japanilainen seinen dōjinshi -mangasarja, jonka on kirjoittanut ja kuvittanut mangataiteilija Takashi Okazaki. Se julkaistiin alun perin epäsäännöllisesti avantgarde dōjinshi-mangalehdessä Nou Nou Hau marraskuusta 1998 syyskuuhun 2002. Okazaki on kiinnostunut soul- ja hip hop -musiikista sekä amerikkalaisesta mediasta, ja ne innoittivat häntä kirjoittamaan sarjan. Sarjan päähenkilö on Afro Samurai, jonka isällä oli 1. otsapanta. Sarjan maailmassa 1. otsapannan omistajan voi haastaa kaksintaisteluun vain 2. otsapannan omistaja, kun taas 2. otsapannan omistajan voi haastaa taisteluun kuka tahansa. Afro todisti lapsena isänsä kuoleman ja tahtoo aikuisena kostaa sen. Sarja seuraakin Afron koettelemuksia hänen tavoitellessaan 1. otsapantaa. Gonzo julkaisi vuonna 2007 Afro Samurai -mangasarjan pohjalta tehdyn vuonna anime-minisarjan. Vuonna 2009 sarjasta esitettiin televisiossa jatko-osa, joka voitti 2009 parhaan yksilöllisen animaatiosaavutuksen Emmy -palkinnon. Jatko- osa oli ehdokkaana myös toiselle palkinnolle. Animesarjan julkaisun jälkeen Okazaki muutti alkuperäisen Afro Samurai -dōjinshin kaksiosaiseksi mangaksi. Sarjojen lisäksi Afro Samuraista on julkaistu myös kaksi sarjan nimeä kantavaa videopeliä vuosina 2009 ja 2015. Vuoden 2015 videopeli Afro Samurai 2 vedettiin huonojen arvostelujen takia kuitenkin myöhemmin markkinoilta. Vuonna 2011 Gonzo Studios ja The Indomina Group ilmoittivat tekevänsä Afro Samuraista live action -elokuvan. == Lähteet == Luokka:Mangasarjat Luokka:Toiminta-anime ja -manga Luokka:Animesarjat Luokka:Kuvitteelliset joukkomurhaajat Luokka:Kuvitteelliset samurait Luokka:Seinen
Honkaluoto (Pori)

Honkaluoto on Porin kaupunginosa, joka sijaitsee Itä-Porissa. Kaupunginosan postinumero on 28430 ja sen rakennuskanta koostuu pääosin 2010- sekä 2020-luvuilla rakennetusta teollisuusalueesta. Sen naapurikaupunginosia ovat idässä Kartano sekä Mikkola valtatien 2 ja Tampere–Pori-radan rajaamana. Etelässä kaupunginosa rajoittuu Ulvilan kaupunkiin, lännessä Pinomäen laajoihin peltoaukeisiin ja pohjoisessa Porin lentoasemaan. Honkaluodon palveluihin lukeutuvat muun muassa maakunnallinen apuvälinekeskus, Kaukokiidon terminaali, sekä kalaruokavalmistaja Kalavaltasen toimitilat. ==Lähteet== Luokka:Porin kaupunginosat Luokka:Suomen teollisuusalueet
Hohtotetra

Hohtotetra (Tetragonopterus chalceus) on tetrojen (Characidae) heimoon kuuluva makeissa ja trooppisissa vesissä elävä kalalaji, jota pidetään myös akvaariossa. == Koko ja ulkonäkö == Hohtotetra voi kasvaa korkeintaan 12,7 senttimetrin mittaiseksi ja painaa 40,2 grammaa. Väriltään hohtotetra on hopeanharmaa. Pyrstön tyvessä on musta täplä. == Levinneisyys ja elinympäristö == Hohtotetraa tavataan Brasiliasta, Ranskan Guyanasta, Guyanasta, Perusta, Surinamesta ja Venezuelasta. Laji on pohjakala. Se elää nopeasti virtaavien purojen hiekkapohjissa sekä hitaasti virtaavissa puroissa joissa on pohjalla kasvien jäänteitä. Hohtotetra elää 20–28 asteen lämpöisissä vesissä. == Lähteet == Luokka:Tetrat
Rasbora haru

Rasbora haru on särkien (Cyprinidae) heimoon kuuluva kalalaji. Lajin kuvaili tieteelle Daniel Lumbantobing vuonna 2014. Lajin holotyyppi ja paratyypit löydettiin huhtikuussa 2009 Indonesiasta, Pohjois-Sumatran provinssista Sumatrasta. Rasbora haru -lajin standardipituus vaihtelee noin 2,6 ja kahdeksan senttimetrin, kokonaispituus 13,7 ja 14,4 senttimetrin ja ruumiin korkeus 2,6 ja 3,2 senttimetrin välillä. Pää on 2,6–3,2 senttimetrin mittainen, 4,5–5,5 senttimetriä leveä ja 6,4–7,2 senttimetriä korkea. Pyrstönvarren pituus vaihtelee 1,3 ja 1,8 senttimetrin välillä ja korkeus 1,3 ja 1,6 senttimetrin välillä. Kalan kylkiviiva on täydellinen ja siihen mahtuu 23–25 + 3–5 suomua. Kylkiviivan kymmenennen tai 11:nnen suomun kohdalta alkaa vatsaevät. Kylkiviivan 11:nnen tai 12:nnen suomun kohdalla alkaa selkäevä ja 17:nnen tai 18:nnen suomun kohdalla peräevä. Alaspainetun rintaevän kärki ulottuu peräevän alkukohtaan. Rasbora harua tavataan ainoastaan luoteis- Sumatrassa sijaitsevassa Malakansalmeen laskevassa Bohorok-joessa. == Lähteet == Luokka:Seeprakalat
Hankasalmen lukio

Hankasalmen lukio on Hankasalmen kirkonkylällä toimiva lukio. Koulussa toimii yleislinjan ohella suunnistuslinja ja liikuntalinja. Lukio toimii samassa koulukeskuksessa Kuuhankaveden yhtenäiskoulun (luokka-asteiden 0-9 yhtenäiskoulun) ja Sillankorvan päiväkodin kanssa. Koulukeskus rakennettiin vuosina 2019–2020. Vuonna 2020 Hankasalmen lukiossa oli noin 80 opiskelijaa. == Suunnistuslukio == Hankasalmen lukiossa on suunnistuslinja, jossa valmentajana toimii Tero Föhr. ==Lähteet== Luokka:Hankasalmen rakennukset ja rakennelmat Luokka:Suomen lukiot
Aaltokaniinikala

Aaltokaniinikala (Siganus javus) on kaniinikalojen (Siganidae) heimoon kuuluva meri- ja murtovesissä elävä kalalaji, jota pidetään myös akvaariossa. == Koko ja ulkonäkö == Aaltokaniinikala kasvaa yleensä noin 30 senttimetrin mittaiseksi ja korkeintaan 53 senttimetrin mittaiseksi. Selkäevässä on 13 piikkiruotoa ja kymmenen nivelruotoa, peräevässä seitsemän piikkiruotoa ja yhdeksän nivelruotoa. Aaltokaniinikalan silmät ovat väriltään vaaleanruskeat. == Levinneisyys ja elinympäristö == Aaltokaniinikalaa tavataan Indopasifisella merialueella. Lajin elinympäristöä ovat matalat rannikkovedet ja koralliriutat. Kansainvälinen luonnonsuojeluliitto IUCN on luokitellut aaltokaniinikalan elinvoimaiseksi lajiksi. == Ravinto ja elintavat == Aaltokaniinikala käyttää ravinnokseen vedenpohjassa kasvavia leviä sekä kelluvia levänpalasia. Laji elää pienissä, enintään kymmenen yksilön parvissa 25–28 asteen lämpöisissä vesissä korkeintaan 20 metrin syvyydessä. == Lähteet == Luokka:Kaniinikalat
Paedocypris carbunculus

Paedocypris carbunculus on toukkabarbien heimoon (Paedocyprididae) kuuluva Borneolla tavattava hyvin pieni kalalaji. Koiraat ovat enintään 1,13 ja naaraat 1,15 senttimetrin paituisia. Paedocypris carbunculus on hoikka ja sivuiltaan litistynyt. Suu on suuri, pyöreä ja suuntautunut selvästi ylöspäin alaleuan ollessa pystysuora. Laji kuvattiin vuonna 2008 vasta kolmantena Paedocypris-suvun pienoislajina. Tieteellinen lajinimi tulee sanasta , joka merkitsee rubiinia ja viittaa elävän yksilön rubiininsävyiseen väritykseen. == Lähteet == Luokka:Toukkabarbit
Alvin L. Barry

Alvin L. Barry (4. elokuuta 1931 Woodbine, Iowa – 23. maaliskuuta 2001 Orlando, Florida) oli yhdysvaltalainen luterilainen pastori, joka toimi vuosina 1992–2001 luterilaisen Missouri-synodin johtajana eli presidenttinä. == Elämä == Barry syntyi 4. elokuuta 1931 Iowan Woodbinessa. Hän opiskeli ensin Concordia Theological Seminary:ssä Illinoisin Springfieldissä ja päätti opintonsa 1956 Wisconsin Lutheran Seminary:ssä Wisconsinin Thiensvillessä, ja hänet vihittiin papiksi samana vuonna. Hän oli avioitunut Jean Heimin kanssa 24. elokuuta 1952. Myöhemmin hän sai jumaluusopin kunniatohtorin arvon Concordia Theological Seminary:stä Indianan Fort Waynesta. Barryn ensimmäinen virkapaikka oli Pilgrim Lutheran Church Minnesotan Minneapolisissa, josta hän siirtyi 1960 Minnesotan Claremontiin, jossa hän työskenteli kahdessa eri seurakunnassa ennen kuin hänet kaksi vuotta myöhemmin kutsuttiin Minnesotan Trimontiin, jossa hän toimi Trinity Lutheran Church:issä vuoteen 1967. Tällöin hän siirtyi työskentelemään Missouri-synodin Iowan läntisen piirin johtoportaassa, siirtyen vuonna 1977 Iowan itäiseen piiriin. Vuonna 1982 Barrysta tuli Iowan itäisen piirin presidentti. Vuonna 1992 Barry valittiin Missouri-synodin presidentiksi. Hänet valittiin uudelleen vuosina 1995 ja 1998. Hän kuoli virassa ollessaan 23. maaliskuuta 2001, jolloin häntä seurasi synodin ensimmäinen varapresidentti Robert T. Kuhn, joka toimi virassa Barryn kolmannen kauden loppuun eli 31. elokuuta 2001 asti. == Kirjallinen tuotanto == Barry kirjoitti ainakin teokset The Master’s Prayer : Devotional meditations on the Lord’s Prayer (1994), The Unchanging Feast: The Nature and Basis of Lutheran Worship (1995) sekä What Does This Mean? Catechesis in the Lutheran Congregation (1996). Lisäksi hän kirjoitti useita pamfletteja What About? -nimiseen sarjaan. == Lähteet == Luokka:Yhdysvaltalaiset teologit Luokka:Vuonna 1931 syntyneet Luokka:Vuonna 2001 kuolleet
Savo-Karjalan sotilaslääni

Savo-Karjalan sotilaslääni oli Itä-Suomen sotilasläänin alainen alueellinen sotilaslääni, jonka esikunta oli Kuopiossa. Sotilaslääni aloitti toimintansa 1. tammikuuta 2008 ja se lakkautettiin 31. joulukuuta 2009. Sotilasläänin ainoana komentajana oli eversti Jukka Hyttinen.Tynkkynen 2014 s.145 == Historia == Sotilasläänin esikunta muodostettiin Kuopion sotilasläänin esikunnasta, jossa oli vuoden 2007 lopulla kahdeksan upseeria, seitsemän opistoupseeria ja 12 siviilityöntekijää. Esikuntaan perustettiin asevelvollisuusasioiden hoitamiseksi Pohjois-Savon aluetoimisto. Sotilasläänin esikunnan vastuulle jäi lopulta ainoastaan alueellisten maanpuolustuskurssien johtaminen.Tynkkynen 2014 s.146 Vuoden 2009 selonteko, joka julkistettiin keväällä 2009, lakkautti alueelliset sotilasläänit ja siten myös Savo-Karjalan sotilaslääni lakkautettiin 31. joulukuuta 2009. Esikunnan tehtävät siirtyisivät Pohjois-Savon aluetoimistolle, jonka vahvuutta saman aikaisesti pienennettiin ja se liitettäisiin osastona Itä-Suomen sotilasläänin esikuntaan.Tynkkynen 2014 s.149 == Lähde == *Tynkkynen, Pekka: Itä-Suomen sotilaslääni 2008-2014 - Idän lukko historiikki ISBN 978-951-25-2609-3 === Viitteet === Luokka:Itä-Suomen sotilaslääni
Tomas Forslund

Tomas Forslund (24. marraskuuta 1968 Falun) on ruotsalainen uransa lopettanut jääkiekkoilija. Pelipaikaltaan hän oli oikea laitahyökkääjä ja kätisyydeltään left. Forslund debytoi Ruotsin pääsarjassa Leksand IF:n joukkueessa kaudella 1986-1987. NHL-seura Calgary Flames varasi Forslundin vuoden 1988 varaustilaisuuden viidennellä kierroksella 85. pelaajana. Kaudeksi 1991-1992 hän siirtyi Leksandista Calgary Flamesin joukkueeseen. Kausien 1991-1993 aikana Forslund pelasi 44 NHL-runkosarjaottelua. Näissä hän teki viisi maalia ja 11 syöttöä eli 16 tehopistettä.https://www.hockeydb.com/ihdb/stats/pdisplay.php?pid=1743 Kaudet 1993-1996 Forslund pelasi jälleen Leksandissa. Kaudet 1996-2001 Forslund pelasi DEL-liigaa Kölner Haien joukkueessa. Hänen uransa päättyi Leksandissa kaudella 2003-2004. Forslund pelasi 112 A-maaottelua Ruotsin jääkiekkomaajoukkueessa. Forslund oli mukana Ruotsin hopeaa saavuttaneessa joukkueessa Jääkiekon MM-kilpailuissa 1995.https://www.svt.se/sport/artikel/vm-laget-1995 == Lähteet == Luokka:Ruotsalaiset jääkiekkoilijat Luokka:Calgary Flamesin varaamat pelaajat Luokka:Vuonna 1968 syntyneet Luokka:Elävät henkilöt
Kirjallisuusvuosi 1802

Kirjallisuusvuosi 1802 käsittelee vuoden 1802 tärkeitä kirjallisuuden tapahtumia, uutisia ja julkistuksia. == Tapahtumia == * Vapaaherra Rabbe Gottlieb Wreden perustama Regina-koulun kirjasto aloitti toimintansa Anjalassa. Sitä pidetään Suomen ensimmäisenä kansalle tarkoitettuna kansankirjastona. * Tanskalainen kirjailija Adam Gottlob Oehlenschläger kirjoitti yhdellä istumalla runon Guldhornene, joka merkitsi romantiikan tuloa Tanskan kirjallisuuteen. * Ensimmäinen englanninkielinen melodraama (“mélodrame”) esitettiin Lontoossa. Se oli Thomas Holcroftin näytelmä A Tale of Mystery Covent Gardenissa. * Yhdysvaltalainen kirjailija Washington Irving aloitti uransa 19-vuotiaana kolumneilla New York Morning Chronicle-lehdessä nimimerkillä Jonathan Oldstyle. == Julkaisuja == * Giuseppe Acerbi - Travels through Sweden, Finland and Lapland to the North Cape in the years 1798 and 1799 * André-Marie Ampère - Considérations sur la théorie mathématique du jeu (todennäköisyyslaskentaa) * Jeremy Bentham - Civil War and Penal Legislation * Ugo Foscolo - A Luigia Pallavicini caduta da cavallo * Félicité Genlis - La Femme auteur * Elizabeth Gunning - The Farmer's Boy; Family Stories : or Evenings at my Grandmother's * Jean-Baptiste Lamarck - Hydrogéologie * Friedrich von Schelling - Bruno oder über das göttliche und natürliche Prinzip der Dinge * Madame de Staël - Delphine == Palkintoja == == Lähteet == Luokka:1802 1802
HP 9830

HP 9830 on Hewlett-Packardin valmistama ohjelmoitava laskin. 9830 käyttää samaa minitietokoneisiin pohjautuvaa neljän piirilevyn suoritinta kuin 9810 ja 9820. 9830 oli lähempänä tietokonetta kun taas 9810 ja 9820 olivat lähempänä korkeatasoista laskinta. Suoritin on 16-bittinen mikro-ohjelmaa käyttävä ja tukee 75 käskyä. Arkkitehtuuri on hyvin samankaltainen HP 2100 -sarjan minitietokoneiden kanssa. Suorittimen ohjelma on tallennettu ROM-kortille, jota voidaan laajentaa ROM-moduuleilla tai sisäisesti asennetuilla ROM- korteilla. Laiteessa on tuki BASIC-ohjelmointikielelle sekä valinnainen mahdollisuus pääte-emulaattoriksi ja kiintolevylle. Pääte-ROM tuki 300 baudin modeemeja, joka oli aikanaan nopea. Laitteessa on RAM-muistia, joka on mahdollista laajentaa . Myöhempi 9830B sisälsi RAM-muistia. Laitteeseen pystyi asentamaan kahdeksan ROM-moduulia: viisi ulkoisesti ja kolme sisäisesti. Laitteessa oli täysikokoinen näppäimistö ja kasettiasema sekä 32 merkin näyttö. Kasettiaseman nauhan pituus oli 90 metriä. HP 9800 Model 30 (HP 9830A) julkaistiin joulukuussa 1972. 9830B julkaistiin vuonna 1976. == Lähteet == Luokka:Laskimet Luokka:Hewlett-Packard Luokka:Vuoden 1972 tekniikka
Jay Walker/Gordon

Jay Walker/Gordon on kuvitteellinen hahmo Cartoon Network -sarjassa Ninjago: Spinjitsun Mestarit. == Ulkomuoto == Jayllä on vaalean ruskeat hiukset ja hän pukeutuu yleensä siniseen. Hänellä kauteen 11 vaalean ruskeat hiukset ja siniset 12 kauden jaksot 4-10. == Rooli Ninjago: Spinjitsu Mestarit -sarjassa == Hän oppi ensimmäisenä Spinjitzun. Hän asui lapsena romuttamolla, jossa hänen adoptiovanhempansa yhä asuvat. Jayn todelliset vanhemmat ovat Cliff Gordon ja alkuperäinen salaman elementaalimestari. Jayn kultainen ase on Salamanunchaku. Hän on rakastunut Kain siskoon Nyaan ja riiteli usein Colen kanssa Nyasta, ennen kuin he tekivät sovinnon 4. kaudella. Luokka:Kuvitteelliset kamppailulajien harrastajat
DisneyToon Studios

DisneyToon Studios oli Walt Disney Animation Studiosiin kuulunut yhdysvaltalainen animaatiostudio. Se tuotti lähinnä sellaisia elokuvia, jotka olivat jatkoa jollekin aiemmalle elokuvalle tai julkaistiin suoraan videolla.David Ng: Disney is shutting down Disneytoon animation studios in Glendale Los Angeles Times 28.6.2018. Viitattu 1.7.2020. Studio aloitti vuonna 1988 ja sen sulkemisesta ilmoitettiin vuonna 2018, kun yhtiö alkoi uudelleenjärjestellä animaatiotuotantoaan. Jotkin elokuvat olivat myös teatterilevityksessä, kuten vuonna 2014 julkaistu Lentsikat 2: Pelastajat. Viime vuosinaan yhtiö oli keskittynyt keijuihin liittyviin elokuviin, joista ensimmäinen oli Helinä-keiju vuonna 2008.Mia Galuppo: Disney Shuts Down Animation House Disneytoon Studios Hollywood Reporter 29.6.2018. Viitattu 1.7.2020. ==Lähteet== ==Aiheesta muualla== * Studion elokuvat IMDb-sivustolla Luokka:Disneyn elokuvayhtiöt Luokka:Yhdysvaltalaiset animaatiostudiot
Mikael Johansson (jääkiekkoilija, 1966)

Mikael Johansson (s. 12. kesäkuuta 1966 Huddinge) on ruotsalainen jääkiekkoilija, pelipaikaltaan keskushyökkääjä. Hän edusti Ruotsin maajoukkuetta kaksissa olympialaisissa ja viisissä MM-kilpailuissa, joissa hän saavutti yhden olympiapronssin, kaksi maailmanmestaruutta, kaksi MM-hopeaa ja yhden MM-pronssin. Ruotsin voittaessa maailmanmestaruuden Suomen MM- kilpailuissa 1991 Johansson teki kolme maalia ja sai kuusi syöttöpistettä, millä hän oli joukkueensa kolmanneksi paras pistemies. Kotikisoissa 1995 Ruotsin saavuttaessa hopeaa Johansson teki jälleen kolme maalia ja antoi kuusi maalisyöttöä, millä hän oli joukkueensa paras pistemies. Johansson voitti toisen maailmanmestaruutensa Sveitsin MM-kilpailuissa 1998 ja tuolloin hän oli joukkueensa neljänneksi paras pistemies yhdellä maalilla ja kuudella syötöllä. Johansson siirtyi vuonna 1985 Huddinge IK:sta pääsarjajoukkue Djurgårdens IF:ään, jossa hän voitti Ruotsin-mestaruuden vuosina 1989, 1990, 1991, 2000 ja 2001. NHL-seura Quebec Nordiques varasi Johanssonin vuoden 1991 varaustilaisuuden seitsemännellä kierroksella 134. varausvuorolla mutta hän ei pelannut koskaan NHL:ssä. Kausina 1992–1997 Johansson edusti sveitsiläisseura EHC Klotenia ja voitti Sveitsin-mestaruuden vuosina 1993, 1994, 1995 ja 1996. Hän päätti pelaajauransa Djurgårdenin kapteenina vuonna 2005. Johansson palkittiin Ruotsin parhaana pelaajana Guldpuckenilla vuonna 2000. Djurgårdens IF on jäädyttänyt Johanssonin pelinumeron 25 ja EHC Kloten numeron 26. Pelaajauransa jälkeen Johansson on toiminut valmentajana. Hän on ollut muun muassa Huddinge IK:n ja HC Vita Hästenin päävalmentaja sekä Djurgårdens IF:n apuvalmentaja. Mikael Johanssonin isoveli Kent "Lill-Kenta" Johansson pelasi myös jääkiekkoa Ruotsin maajoukkueessa. == Lähteet == Luokka:Ruotsalaiset jääkiekkoilijat Luokka:Ruotsalaiset jääkiekkovalmentajat Luokka:Ruotsalaiset olympiamitalistit Luokka:Quebec Nordiquesin varaamat pelaajat Luokka:Vuonna 1966 syntyneet Luokka:Elävät henkilöt
Adamsin piirikunta (Colorado)

Adamsin piirikunta () on Yhdysvaltojen Coloradon osavaltiossa sijaitseva piirikunta. Vuonna 2019 väkiluvuksi arvioitiin 517 421.. Sen pinta-ala on 3 070 neliökilometriä. Piirikunnan hallintokeskus on Brightonin kaupunki. == Väestö == Piirikunnan asukkaista 49,4 prosenttia on valkoisia ja 40,4 prosenttia latinalaisamerikkalaisia ja 3,59 prosenttia aasialaisia. 90,5 prosenttia asukkaista on Yhdysvaltain kansalaisia. Piirikunnan väestön keski- ikä on 34 vuotta. ==Kuvia piirikunnasta== Tiedosto:Adams County Government Center.jpg|Piirikunnan virastotalo. Tiedosto:Center pivot irrigation in Colorado.JPG|Peltojen keinokastelua piirikunnassa. ==Lähteet== ===Viitteet=== == Aiheesta muualla == Luokka:Coloradon piirikunnat
Vera Cruz (elokuva)

Vera Cruz on vuonna 1954 ensi-iltansa saanut yhdysvaltalais-meksikolainen seikkailullinen lännenelokuva, jonka on ohjannut Robert Aldrich. Elokuvaa pidetään yhtenä ensimmäisistä spagetti/italowestern-elokuvista. Elokuvan pääosissa nähdään Gary Cooper, Burt Lancaster, Denise Darcel ja Cesar Romero. Elokuvassa nähdään myös mm. Sergio Leonen italowesternissä Huuliharppukostaja esiintynyt näyttelijä Charles Bronson. Elokuva kuvattiin Meksikossa. Elokuva on julkaistu DVD:llä ja Blu-rayna, mutta ei kertaakaan suomenkielisillä tekstityksillä. Elokuva on esitetty televisiossa viisi kertaa vuosina 1971, 1993, 2008, 2019 ja 2020. == Juoni tiivistettynä == Elokuva kertoo kahdesta seikkailijasta (Cooper ja Lancaster), jotka myyvät palveluksiaan Meksikon vallankumouksen eri osapuolille. == Näyttelijät == == Lähteet == * https://www.imdb.com/title/tt0047647/?ref_=ttfc_fc_tt * https://elonet.finna.fi/Record/kavi.elonet_elokuva_189956 Luokka:Vuoden 1954 yhdysvaltalaiset elokuvat Luokka:Yhdysvaltalaiset lännenelokuvat Luokka:Robert Aldrichin ohjaamat elokuvat Luokka:Kuvitteelliset palkkasoturit
Moldovan kansanterveysvirasto

Moldovan kansanterveysvirasto (; ANSP; , NAPH) on Moldovan pääkaupungissa Chișinăuissä toimiva valtiollinen terveysalan valvonta- ja lupavirasto sekä kansanterveyden tutkimuslaitos. ANSP on hallinnollisesti maan terveys-, työ- ja sosiaaliturvaministeriöministeriön alaisuudessa. Laitos perustettiin vuonna 2017 yhdistämällä useita valtiollisia kansanterveyden ja terveysalan lupahallinnon erillisvirastoja ja laitoksia. Moldovan kansanterveysvirasto on toiminut maansa asiantuntijalaitoksena ja eräänä testilaboratoriona vuoden 2020 alkupuolella covid-19-tautiin ja sen testaamiseen liittyvissä aiheissa. Testivarusteita maa on saanut osin lahjoituksina. Viraston osana toimii esimerkiksi kansallinen lääketieteellisen mikrobiologian laboratorio, joka perustettiin alkujaan jo vuonna 1948. Esimerkiksi Maailman terveysjärjestön on katselmuksissaan hyväksynyt ANSP:n sopivan useiden infektiotautien testauslaboratorioksi. Laitosta johtaa tohtori Nicolae Furtunǎ. ==Katso myös== *Ukrainan kansanterveyskeskus (TsHZ) *Romanian kansanterveyslaitos (INSP) *Euroopan tautienehkäisy- ja -valvontakeskus (ECDC) == Lähteet == ==Aiheesta muualla== * (ANSP) kotisivut (ansp.md) * Coronavirusul de tip nou (COVID-19) (Viraston Covid-19-sivusto linkkeineen) (ansp.md) * Moldovan kansanterveysvirasto (ANSP): COVID-19 în Republica Moldova: situaţia la zi (Moldovan covid-19 -tilannekuva karttana/taulukkona) (gismoldova.maps.arcgis.com) Luokka:Kansanterveyslaitokset Luokka:Tutkimuslaitokset Luokka:Chișinăun rakennukset ja rakennelmat‎
Latvuskekonokka

Latvuskekonokka (Psittiparus gularis) eli aiemmalta nimeltään latvusnokkatimali on kerttuihin kuuluva lintulaji. Lajia tavataan Etelä- ja Itä-Aasiasta. ==Koko ja ulkonäkö== Latvuskekonokka voi kasvaa 17–18 cm pitkäksi. Sukupuolet muistuttavat toisiaan ulkonäöltään. Latvuskekonokan pää on väriltään vaalean harmaa ja otsassa kulkee musta raita. Silmien ympärystä on valkoinen. Lajin kurkku on musta ja rinta ja vatsa valkoiset ja kyljet ruskeat. Latvuskekonokan selkä ja siivet ovat väriltään ruskeat. Linnun nokka on kookas, tukeva ja oranssi. ==Levinneisyys ja elinympäristö== Latvuskekonokkaa tavataan alueelta, joka ulottuu Bhutanista Kaakkois-Aasian pohjoisosien läpi Kiinan eteläosiin. Lajin elinympäristöä ovat pensaikot sekä bambumetsät ja tiheiköt. Sitä tavataan niin latvuskerroksista kuin alempaakin ja se liikkuu parvina, joissa voi olla myös muita lajeja. ==Lähteet== Luokka:Kertut
Randell Harrevelt

Randell Jenoraldo Cecil Harrevelt (s. 8. tammikuuta 1993 Amsterdam, Alankomaat) on alankomaalais-arubalainen jalkapalloilija, pelipaikaltaan keskushyökkääjä.Randell Harrevelt Transfermarkt-sivustolla == Lähteet == Luokka:Aruban urheilu Luokka:Alankomaalaiset jalkapalloilijat Luokka:Vuonna 1993 syntyneet Luokka:Elävät henkilöt
Rovaniemen linja-autoasema

Rovaniemen linja-autoasema on linja-autoasema Rovaniemellä. Rovaniemen linja- autoasema muodostaa yhdessä Kemin ja Sodankylän linja-autoasemien kanssa valtakunnallisesti merkittävän rakennetun kulttuuriympäristön ”Lapin keskuspaikkojen linja-autoasemat”. Asemat ovat yhä toiminnallisesti ja taajamakuvallisesti keskeisiä rakennuksia. Lapin keskuspaikkojen linja- autoasemat jälleenrakennettiin Lapin sodan jälkeen. Rovaniemi oli tuhottu sodassa syksyllä 1944 ja Alvar Aalto suunnitteli kauppalalle uuden asemakaavan, jossa hän sijoitti linja-autoaseman rautatieaseman lähelle. Vuonna 1946 Lapin keskuspaikkakunnille avattiin parakkiasemat ja vuonna 1949 väliaikaiset linja-autoasemat. Rovaniemen kauppala järjesti linja-autoasemasta ja siihen liittyvistä liikennejärjestelyistä arkkitehtuurikilpailun vuonna 1956. Helsinkiläiset arkkitehdit Kaarlo Leppänen, Niilo Pulkka ja Pekka Rajala voittivat kilpailun ehdotuksellaan ”La Strada”. He suunnittelivat myös Kemijärven ja Sodankylän sekä Nurmijärven linja-autoasemat. Rovaniemen linja- autoasema on Suomen arkkitehtonisesti merkittävimpiä sodanjälkeisen kauden linja-autoasemia. Rakennuksen arkkitehdit kehittivät toiminnallisen kokonaisuuden, jossa oli kauko-, lähi-, rahti- ja taksiliikenteen asema, hotelli, posti ja ostoskeskus. Aseman arkkitehtoninen teema on tunturin tai vaaran muoto, joka ilmenee sen kattorakenteissa ja sisääntulokatoksessa. Myöhemmin Alvar Aalto sovelsi samaa teemaa Lappia-talossa. Rovaniemen linja- autoasema erottuu arkkitehtuuriltaan muista aikansa rakennuksista: sen kattopinta on veistoksellinen ja sisäänkäyntikatos on valmistettu vapaamuotoisesti betonista. Linja-autoaseman kattojen muoto sai vaikutteita Kolmen Ristin kirkosta, jota Kaarlo Leppänen suunnitteli samanaikaisesti Aallon toimistossa. Aallon arkkitehtuuriin viittaavat myös monet yksityiskohdat sekä yksilöllisesti suunnitellut valaisimet. Linja-autoaseman rakennutti kiinteistöyhtiö, jossa oli osakkaina Rovaniemen kauppala ja Matkahuolto. Asema avattiin vuonna 1959. Siitä tuli Lapin läänin rautatie-, linja-auto- ja taksiliikenteen yhdistävä solmukohta ja turisteille Lapin portti. Lähi- ja kaukoliikenteen laiturit olivat rakennuksen vastakkaisilla puolilla. Asemarakennuksessa oli odotussali, lipunmyynti, matkatavarasäilytys, rahtitavaratoimisto, kioski, matkatoimisto, parturi, poliisi, Matkaravinnon itsepalveluravintola ja hotelli. Aseman keskushalli oli kaksikerroksinen ja lasiseinät ja kattoikkuna toivat siihen valoa. Toisen kerroksen tiloja laajennettiin myöhemmin rakentamalla keskushallin aukko umpeen. Suomen Docomomo otti Rovaniemen linja-autoaseman merkittävimpien suomalaisten modernistisien arkkitehtuurikohteiden valikoimaansa vuonna 2017. == Lähteet == Linja-autoasema Linja-autoasema Luokka:Suomen linja-autoasemat Luokka:Valtakunnallisesti merkittävät rakennetut kulttuuriympäristöt Suomessa
Robert Bergh

Robert Bergh (s. 22. joulukuuta 1968 Selånger) on ruotsalainen raviohjastaja ja -valmentaja. Hän on vuonna 1986 alkaneella urallaan ohjastanut yli 3 500 voittoa. Bergh valmensi pitkään kotiseudullaan Sundsvallissa, kunnes siirtyi valmentajaksi Åbyn raviradalle Göteborgiin vuonna 2015. Berghin merkittävin saavutus on Elitloppetin voitto vuonna 2013 jääkiekkoilijoiden Daniel ja Henrik Sedinin omistamalla hevosella Nahar. Lisäksi hänon voittanut muun muassa Prix de Francen 2003, UET Grand Prixin 2011 ja UET Trotting Mastersin 2014. Suomessa Berghin valmentama Amour Ami voitti Mika Forssin ohjastamana St. Michelin vuonna 2010. Robert Berghin poika on raviohjastaja- ja valmentaja Nicklas Westerholm (s. 1991). == Lähteet == == Aiheesta muualla == *Roberth Berghin ravitallin kotisivut Luokka:Ruotsalaiset raviohjastajat Luokka:Ruotsalaiset ravivalmentajat Luokka:Vuonna 1968 syntyneet Luokka:Elävät henkilöt
Selånger

Selånger on Ruotsissa Medelpadin maakunnassa sijaitseva taajama ja kirkonkylä, joka kuuluu Sundsvallin kuntaan. Vuoteen 1971 asti se oli Selångerin kunnan keskustaajama. Selånger sijaitsee noin 5 kilometriä Sundsvallin keskustan länsipuolella. Vuonna 2018 Selångerissa oli 332 asukasta. == Lähteet == == Aiheesta muualla == Luokka:Sundsvallin kunta Luokka:Ruotsin taajamat
Amapola Flyg

Amapola Flyg , markkinointinimeltään PopulAir, on ruotsalainen lentoyhtiö, jonka kotipaikka on Malmö ja solmukohta Tukholman Arlandan lentoasema. Se aloitti toimintansa rahtilentoyhtiönä, mutta on vuodesta 2018 lähtien liikennöinyt myös matkustajalentoja. Amapola liikennöi Suomessa Maarianhamina–Tukholma ja Maarianhamina–Turku-reittejä. Ruotsissa se liikennöi Arlandan lisäksi seitsemälle muulle lentoasemalle. Yhtiön omistaa sijoitusyhtiö Salénia AB, ja sen toimitusjohtaja on Nils Erik Salén. == Historia == Amapola Flyg perustettiin vuonna 2004 lentämään Postenin postilentoja. Se siirtyi tarjoamaan matkustajalentoja vuonna 2018, kun se voitti kolmen Ruotsin sisäisen lentoreitin kilpailutuksen niitä aiemmin liikennöineen Nextjetin mentyä konkurssiin. Koska sen omat Fokker 50 -matkustajakoneet olivat tuolloin liisattuina muiden lentoyhtiöiden käyttöön, lentoja liikennöivät aluksi sen puolesta Danish Air Transport ja Spirit Air. Matkustajaliikenteen aloittaminen ajoittui samoihin aikoihin Ruotsin hallituksen tekemän päätöksen kanssa, jonka mukaan ensimmäisen luokan kirjeiden ei enää tarvinnut saapua perille lähettämistä seuraavana päivänä. Niinpä Ruotsin sisäinen postiliikenne alkoi siirtyä lentoliikenteestä junakuljetuksiin. Amapola Flyg reagoi tähän hankkimalla alkuvuoteen 2019 mennessä kuusi uutta matkustajakäyttöön tarkoitettua Fokker 50 -konetta, joista se liisasi osan eteenpäin ja alkoi liikennöidä osalla kotimaan lentoreittejään itse. Maaliskuussa 2021 Yle julkaisi tiedon, että yhtiö aloittaa reittiliikenteen Helsinki–Joensuu välillä. Amapola Flyg otti elokuussa 2023 käyttöön matkustajaliikenteen lennoillaan markkinointinimen PopulAir. == Kohteet == Amapola Flyg lensi heinäkuussa 2024 matkustajaliikenteen reittilentoja seuraaviin kohteisiin: * ** Arvidsjaur – Arvidsjaurin lentoasema ** Hemavan/Tärnaby – Hemavan Tärnabyn lentoasema ** Jällivaara – Jällivaaran lentoasema ** Kramfors – Höga Kustenin lentoasema ** Lycksele – Lyckselen lentoasema ** Tukholma – Arlandan lentoasema ** Vilhelmina – Vilhelminan lentoasema ** Örnsköldsvik – Örnsköldsvikin lentoasema * ** Maarianhamina – Maarianhaminan lentoasema ** Turku – Turun lentoasema == Laivasto == Amapola Flygin laivastoon kuului heinäkuussa 2024 kaikkiaan 12 Fokker 50 -konetta, joiden keski-ikä oli 34 vuotta. * 7 Fokker 50 (2 tulossa käyttöön) * 5 Fokker 50F == Vaaratilanteet == Hel­sin­ki-Van­taan len­toa­se­mal­la sattui 25. marraskuuta 2021 vaaratilanne, kun Ama­po­la Flygin Fokker 50 -mat­kus­ta­ja­len­to­ko­neeseen tuli moot­to­ri­häi­riö len­toon­läh­dös­sä. Vaaratilanne ei aiheuttanut tarvetta pelastustoimille. == Lähteet == Luokka:Ruotsalaiset lentoyhtiöt Luokka:Rahtilentoyhtiöt
Erik Huusko

Erik Huusko (s. 24. elokuuta 1971 Upplands Väsby, Ruotsi) on ruotsalainen uransa lopettanut jääkiekkoilija. Huusko oli pelipaikaltaan hyökkääjä ja kätisyydeltään left. Myös Huuskon kaksoisveli Anders Huusko oli jääkiekkoilija. Erik Huusko pelasi vuosina 1987–1999. Vuosina 1987–1991 hänen joukkueensa oli Arlanda Wings, 1991–1996 Djurgårdens IF ja 1996–1999 HV71. Huusko osallistui juniorien MM-kilpailuihin 1991 ja oli mukana Ruotsin jääkiekkomaajoukkueessa, joka saavutti hopeaa jääkiekon MM-kilpailuissa 1995. == Lähteet == * * * === Viitteet === Luokka:Ruotsalaiset jääkiekkoilijat Luokka:Vuonna 1971 syntyneet Luokka:Elävät henkilöt
Autoalan Keskusliitto

Autoalan Keskusliitto (AKL) on vuonna 1933 perustettu auto- ja konekaupan sekä korjaamo-, maalaamo-, ruosteenesto- ja katsastusyritysten taloudellisia ja työmarkkinaetuja ajava ja palveluja tuottava yhdistys. Autoalan Keskusliiton tehtävänä on edistää jäsenyritysten toimintaedellytyksiä. Vuoden 2019 loppupuolella Autoalan Keskusliitolla oli kaikkiaan 185 jäsenyritystä, joilla yhteensä oli noin 415 toimipaikkaa. == Lähteet == Luokka:Elinkeinoelämän järjestöt Luokka:Suomalaiset autoilujärjestöt
Anders Morelius

Anders Morelius on ruotsalainen suunnistaja. Ensimmäisissä suunnistuksen maailmanmestaruuskilpailuissa vuonna 1966 Morelius saavutti kultaa viestissä ja pronssia henkilökohtaisessa kilpailussa. Kilpailut järjestettiin Suomessa Fiskarin kylässä. Morelius myös voitti Tiomila-viestikilpailun OK Malmian joukkueessa vuonna 1965. Luokka:Ruotsalaiset suunnistajat Luokka:Syntymävuosi puuttuu Luokka:Elävät henkilöt
Kefalos

Kefalos (, ; ’pää’) tai Kéfalos () voi viitata seuraaviin: * Kefalos, hahmo kreikkalaisessa mytologiassa * Kefalos, varakas ateenalainen metoikki, joka esiintyy Platonin Valtiossa * Kefalos, sotapäällikkö * Kefalos, reettori * Kéfalos, kaupunki Kosin saarella Kreikassa * Kéfalos, saari Amvrakikóslahdessa Kreikassa == Lähteet ==
Johan Sundwall

Johan Sundwall (14. toukokuuta 1765 Kokemäki – 25. joulukuuta 1825 Turku) oli Turun akatemian opettaja, pappi ja yksi Porvoon valtiopäivien pappisedustajista.Yrjö Kotivuori, Ylioppilasmatrikkeli 1640–1852: Johan Sundwall. Verkkojulkaisu 2005. Viitattu 3.6.2020 Johan Sundwallin vanhemmat olivat Harjavallan kappalainen Matias Sundvall ja Hedvig Theet ja puoliso vuodesta 1789 Johanna Fredrika Söderberg. Professori Johan Matthias Sundwall oli heidän poikansa. Johan Sundwall opiskeli Porin triviaalikoulussa ja tuli ylioppilaaksi Turussa 1780. Filosofian kandidaatiksi hän valmistui 1786. Hänet vihittiin papiksi 1798 ja hän väitteli teologian tohtoriksi 1818. Sundwall oli satakuntalaisen osakunnan kuraattori 1792–1799, Turun akatemian käytännöllisen filosofian dosentti vuodesta 1787, akatemian konsistorin amanuenssi vuodesta 1789 ja samalla Turun tuomiokapitulin amanuenssi, ja varanotaari vuodesta 1792. Turun akatemian toinen filosofian apulainen hän oli vuodesta 1795, Pöytyän kirkkoherra vuodesta 1799 ja Isonkyrön vuodesta 1818. Rovastin arvon Sundwall sai vuonna 1802. ==Lähteet== Luokka:Suomalaiset papit Luokka:Suomalaiset opettajat Luokka:Suomen suuriruhtinaskunnan pappissäädyn valtiopäivämiehet Luokka:Porvoon valtiopäivät Luokka:Vuonna 1765 syntyneet Luokka:Vuonna 1825 kuolleet
Hovinkylä

Hovinkylä () on taajama Leningradin alueen Jaaman piirin Opoljan kunnassa Venäjällä. Se sijaitsee viisi kilometriä Opoljasta länteen. Vuonna 2017 taajamassa oli 643 asukasta. Kylä mainitaan 1600-luvun ja 1700-luvun alun kartoissa Jamskovitsan hovina. Se sai nimen Aleksejevka 1700-luvulla tilanomistaja Fjodor Dubjanskin pojan mukaan. Peter von Köppenin mukaan vuonna 1848 Hovinkylässä asui 246 venäläistä ja 89 savakkoa. Venäläiset kuuluivat Opoljan ortodoksiseen ja savakot Novasolkan luterilaiseen seurakuntaan. Kylässä oli profeetta Elialle pyhitetty tsasouna. Sen asukkaat olivat 1860-luvulle saakka tilanomistajan maaorjia . 1800-luvun lopussa Hovinkylä kuului kyläkuntana Opoljan volostiin. Vuonna 1899 kylässä oli 286 asukasta, joista 216 oli venäläisiä, 36 suomalaisia, 19 virolaisia ja 15 ”sekoittuneita”. Luterilaisia oli 55 henkeä. Hovinkylän lähellä sijaitsee Leningradin alueen suurin kalkkikiviesiintymä. Sen hyödyntäminen alkoi vuonna 1931. Vuonna avattiin 1935 kalkkitehdas. Se jatkoi toimintaansa toisen maailmansodan jälkeen ja modernisoitiin vuonna 1973. Vuodesta 2005 lähtien tehdas kuuluu suomalaiselle Nordkalk-yhtiölle.Projekt, s. 14–15, 21–22, 39. Taajamassa toimii myös Opoljan maatalousyrityksen karjatilaProjekt, s. 26.. Palveluihin kuuluvat kerhotalo, lääkintäasema, posti, kauppa ja yleinen saunaProjekt, s. 52–53, 55.. Hovinkylästä on linja-autoyhteys JaamaanProjekt, s. 63.. Sen ohi kulkee Veimarin ja Kattilan välinen rautatie, jolla ei ole henkilöliikennettä. Kerstovan rautatieasema sijaitsee Hovinkylän taajamassa.Projekt, s. 58–59. ==Lähteet== * ===Viitteet=== Luokka:Jaaman piiri Luokka:Leningradin alueen kylät ja taajamat Luokka:Novasolkan kylät
Yhdystie 1924

Yhdystie 1924 on yhdystie joka kulkee Kustavin keskustasta saman kunnan alueella sijaitsevaan Kevoon. Tien pituus on 15 kilometriä. Tien osoitenimenä on Pleikiläntie koko matkan. ==Lähteet== 1924 Luokka:Kustavin liikenne
Youtube Kids

Youtube Kids on alle 13-vuotiaille lapsille suunnattu vanhempien ohjaama videopalvelu, joka toimii Yhdysvalloissa. Palvelusta on kolme vaihtoehtoa. Pienimmille tarkoitettu vaihtoehto tarjoaa alle 4-vuotiaille sopivia videoita, toinen vaihtoehto alle 9-vuotiaille sopivia videoita ja kolmas alle 13-vuotiaille sopivia videoita. Palveluun ei voi ladata videoita tai kommentoida. Palvelun sovelluksesta on olemassa sekä iOS- että Android- versiot, ja sitä voi käyttää myös selaimessa. Suomessa palvelu aloitti vuoden 2019 alkupuolella. Luokka:Youtube Luokka:Android-sovellukset Luokka:iOS- sovellukset
Kai Öistämö

Kai Olavi Öistämö (s. 1964) on suomalainen yritysjohtaja, joka on toiminut Vaisalan toimitusjohtajana vuodesta 2020 lähtien. Ennen Vaisalaa Öistämö työskenteli yhdysvaltalaisen teknologiayhtiö InterDigitalin operatiivinen johtajana. Hän työskenteli vuosina 2006–2014 Nokiassa eri johtotehtävissä. Öistämö oli Sanoman hallituksen jäsen vuosina 2011–2021. Vuodesta 2022 lähtien Öistämö on ollut Nokian hallituksen jäsen. == Lähteet == Luokka:Suomalaiset yritysjohtajat Luokka:Elävät henkilöt Luokka:Vuonna 1964 syntyneet Luokka:Nokian henkilöstö
Yhdystie 1802

Yhdystie 1802 on yhdystie joka kulkee Paraisten Lofsdalista saman kaupungin alueella sijaitsevaan Granvikin venesatamaan. Tien pituus on 7 kilometriä. Tien osoitenimenä on Granvikintie koko matkan. ==Lähteet== 1802 Luokka:Paraisten liikenne
Yhdystie 1804

Yhdystie 1804 on yhdystie joka kulkee Paraisten Finbynlaaksosta saman kaupungin alueella sijaitsevaan Sydmoon. Tien pituus on 8 kilometriä. Tien osoitenimenä on Sydmontie koko matkan. ==Lähteet== 1804 Luokka:Paraisten liikenne
Kjell Forsén

Kjell Arne Forsén (s. 1958) on suomalainen yritysjohtaja, joka toimi Vaisalan toimitusjohtajana vuosina 2006–2020. Vuodesta 2019 lähtien Forsén on toiminut VR Groupin hallituksen puheenjohtajana. == Lähteet == Luokka:Suomalaiset yritysjohtajat Luokka:Elävät henkilöt Luokka:Vuonna 1958 syntyneet
Luettelo Sverigetopplistanin ykkösistä vuonna 2020

Tämä on luettelo Sverigetopplistan-singlelistan kärkipaikkaa hallussaan pitäneistä artisteista ja singleistä vuonna 2020. Viikko Artisti(t) Kappale Lähteet 1 Yasin ja Dree Low ”XO” 2 The Weeknd ”Blinding Lights” 3 Hov1 ”Mitten av September” 4 Victor Leksell ”Svag” 5 Victor Leksell ”Svag” 6 Victor Leksell ”Svag” 7 Victor Leksell ”Svag” 8 Victor Leksell ”Svag” 9 Victor Leksell ”Svag” 10 Victor Leksell ”Svag” 11 The Mamas ”Move” 12 Victor Leksell ”Svag” 13 The Weeknd ”Blinding Lights” 14 The Weeknd ”Blinding Lights” 15 The Weeknd ”Blinding Lights” 16 The Weeknd ”Blinding Lights” 17 The Weeknd ”Blinding Lights” 18 The Weeknd ”Blinding Lights” 19 Victor Leksell ”Svag” 20 The Weeknd ”Blinding Lights” 21 The Weeknd ”Blinding Lights” 22 The Weeknd ”Blinding Lights” 23 Victor Leksell ”Svag” 24 Victor Leksell ”Svag” 25 Victor Leksell ”Svag” 26 Victor Leksell ”Svag” 27 Jawsh 685 & Jason Derulo ”Savage Love (Laxed – Siren Beat)” 28 Jawsh 685 & Jason Derulo ”Savage Love (Laxed – Siren Beat)” 29 Jawsh 685 & Jason Derulo ”Savage Love (Laxed – Siren Beat)” 30 Jawsh 685 & Jason Derulo ”Savage Love (Laxed – Siren Beat)” 31 Jawsh 685 & Jason Derulo ”Savage Love (Laxed – Siren Beat)” 32 Jawsh 685 & Jason Derulo ”Savage Love (Laxed – Siren Beat)” 33 Jawsh 685 & Jason Derulo ”Savage Love (Laxed – Siren Beat)” 34 Jawsh 685 & Jason Derulo ”Savage Love (Laxed – Siren Beat)” 35 Victor Leksell ”Svag” 36 24kGoldn feat. Iann Dior ”Mood” 37 24kGoldn feat. Iann Dior ”Mood” 38 24kGoldn feat. Iann Dior ”Mood” 39 24kGoldn feat. Iann Dior ”Mood” 40 24kGoldn feat. Iann Dior ”Mood” 41 24kGoldn feat. Iann Dior ”Mood” 42 24kGoldn feat. Iann Dior ”Mood” 43 24kGoldn feat. Iann Dior ”Mood” 44 24kGoldn feat. Iann Dior ”Mood” 45 Benjamin Ingrosso ”Långsamt farväl” 46 24kGoldn, mukana Iann Dior ”Mood” 47 Miriam Bryant ja Yasin ”Ge upp igen” 48 Miriam Bryant ja Yasin ”Ge upp igen” 49 Miriam Bryant ja Yasin ”Ge upp igen” 50 Miriam Bryant ja Yasin ”Ge upp igen” 51 Newkid ”Du måste finnas” 52 Mariah Carey ”All I Want for Christmas Is You” == Katso myös == * Luettelot Sverigetopplistanin ykkösistä vuosittain == Lähteet == 2020 Sverigetopplistan 2020
Yhdystie 1805

Yhdystie 1805 on yhdystie joka kulkee Paraisten Kirjalasta saman kaupungin alueella sijaitsevaan Lielahteen. Tien pituus on 4 kilometriä. Tien osoitenimenä on Lielahdentie seututieltä 180 Rövärnäsintien risteykseen ja Kuitiantie koko loppumatkan. ==Lähteet== 1805 Luokka:Paraisten liikenne
Kent Johansson

Kent Johansson (s. 13. huhtikuuta 1956 Katrineholm) on ruotsalainen jääkiekkoilija, pelipaikaltaan keskushyökkääjä. Hän edusti Ruotsin maajoukkuetta MM-kilpailuissa 1983 ja 1985. Ruotsi ei yltänyt mitaleille kummassakaan turnauksessa. Vuoden 1983 MM-turnauksessa Nilsson teki kolme maalia ja antoi yhden maalisyötön, ja jälkimmäisessä tilastomerkintöinä oli kaksi maalia ja yksi syöttö. "Lill-Kenta" Johansson edusti Huddinge IK:ta kausina 1973–1982 ja 1990–1994. Hän pelasi pääsarjajoukkue Djurgårdens IF:ssä kaudella 1982–1983, sitten kuusi kautta sveitsiläisseura HC Luganossa ja jälleen kauden 1989–1990 Djurgårdenissa ennen paluutaan Huddingeen. Hän voitti Ruotsin-mestaruuden vuosina 1983 ja 1990 sekä Sveitsin-mestaruuden vuosina 1986, 1987 ja 1988. Hän oli Sveitsin liigan pudotuspelien paras maalintekijä vuosina 1986 ja 1988, syöttötilaston ykkönen vuosina 1988 ja 1989 sekä pistepörssin ykkönen 1986, 1988 ja 1989. Pelaajauransa jälkeen Johansson on toiminut pitkään valmentajana. Ruotsin pääsarjassa hän on ollut Djurgårdens IF:n, Timrå IK:n, HV71:n, Frölunda HC:n ja Örebro HK:n päävalmentaja. Italiassa hän valmensi HC Bolzanoa kaudella 1998–1999 ja Sveitsissä HC Luganoa kaudella 2009–2010. Kent Johanssonin pikkuveli Mikael Johansson on jääkiekon kaksinkertainen maailmanmestari. == Lähteet == Luokka:Ruotsalaiset jääkiekkoilijat Luokka:Ruotsalaiset jääkiekkovalmentajat Luokka:Vuonna 1956 syntyneet Luokka:Elävät henkilöt
Victor Leksell

Victor Leksell (s. ) on ruotsalainen poplaulaja. Hän nousi julkisuuteen osallistuttuaan Idol-laulukilpailuun vuonna 2017. Leksell tunnetaan muun muassa kappaleista ”Klär av dig”, ”Allt för mig” ja ”Tappat”, joita on kuunneltu Spotifyssa kymmeniä miljoonia kertoja. Alkuvuonna 2019 Sveriges Radio P3 nimesi Leksellin ”tulevaisuuden artistiksi” ja seuraavana vuonna hän oli ehdolla vuoden tulokkaan Grammis-palkinnon saajaksi. == Diskografia == === Singlet === * ”Vart du sover” (2018) * ”Tappat” (2018) * ”Allt för mig” (2019) * ”Klär av dig” (2019) * ”Bra för dig” (2019) * ”Svag” (2020) * ”Fantasi” (2020) * ”Gav allt” (Jireelin ja Reynin kanssa, 2020) * ”Sverige” (Molly Sandénin ja Joakim Bergin kanssa, 2020) * ”Ingen kan slå (Boten Anna)” (Basshunter kanssa, 2023) === Albumit === * Fånga mig när jag faller (2020) * Tid Och Tro (2024) == Lähteet == == Aiheesta muualla == Luokka:Ruotsalaiset poplaulajat Luokka:Vuonna 1997 syntyneet Luokka:Elävät henkilöt
Ratsastusseura

Ratsastusseura on usein ratsastuskoulun yhteydessä toimiva urheiluseura. Ratsastusseurat toimivat paikallisen ratsastusurheilun edistämiseksi järjestämällä esimerkiksi valmennusta, kilpailuja, koulutusta ja kerhotoimintaa. Ratsastusseurat järjestävät myös kursseja, luentoja ja retkiä. == Lähteet ==
Yakima Canutt

Enos Edward ”Yakima” Canutt (29. marraskuuta 1895 – 24. toukokuuta 1986) oli yhdysvaltalainen rodeoratsastaja, näyttelijä, sijaisnäyttelijä sekä second unit -ohjaaja. Hän käytti taiteilijanimeä Yakima Canutt hänen kotiosavaltiossaan Washingtonissa virtaavan Yakimajoen mukaan. Canutt alkoi kesyttää villejä tai puolivillejä hevosia 12-vuotiaana ja osallistui rodeokilpailuihin teini-ikäisestä lähtien voittaen useita mestaruuksia. Ensimmäisen maailmansodan aikana hän koulutti hevosia Ranskan armeijan käyttöön. Canuttin ensimmäinen vaimo Kitty Canutt oli naisten rodeoratsastuksen mestari Pendletonin rodeossa vuonna 1916. Canutt esiintyi mykkäelokuvissa 1920-luvun alkuvuosina, mutta hänen äänensä ei sopinut hyvin äänielokuvaan. Hän siirtyi sijaisnäyttelijäksi muun muassa John Waynen, Clark Gablen ja Errol Flynnin elokuviin. John Wayne on sanonut jäljitelleensä Canuttin puhe- ja kävelytyyliä omissa elokuvarooleissaan. Canuttin tunnetuimpia temppuja oli putoaminen laukkaavien hevosten väliin, raahautuminen ja otteen irti päästäminen niin että vankkurit ajoivat hänen ylitseen. Tämän hän teki muun muassa John Fordin elokuvassa Hyökkäys erämaassa. 1940-luvulla Canutt alkoi ohjata second unit -otoksia elokuvatuotannoissa. Hän jatkoi työntekoa 1970-luvun puoliväliin saakka. ==Elokuvia== ===Näyttelijänä=== *Romance and Rustlers (1924) *Ridin’ Mad (1924) ===Sijaisnäyttelijänä=== *Vapauttajan nuoruus (1939) *Hyökkäys erämaassa (1939) *Tuulen viemää (1939) *He olivat urheita miehiä (1941) ===Second unit -ohjaajana=== *Ivanhoe (1952) *Pyöreän pöydän ritarit (1953) *Ben-Hur (1959) *Spartacus (1960) *El Cid – kuninkaan soturi (1961) *Paukkurauta-Kati (1965) *Khartum (1966) *Kotkat kuuntelevat (1968) *Mies hevosena (1970) *Rio Lobo (1970) *Särkyneen sydämen sola (1975) ==Palkinnot== *Oscar-kunniapalkinto (1967) ==Lähteet== ==Aiheesta muualla== * Luokka:Yhdysvaltalaiset mykkäelokuvien näyttelijät Luokka:Sijaisnäyttelijät Luokka:Yhdysvaltalaiset elokuvaohjaajat Luokka:Rodeo Luokka:Vuonna 1895 syntyneet Luokka:Vuonna 1986 kuolleet
Charlotten piirikunta (Florida)

Charlotten piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 188 910 vuonna 2019. Piirikunnan hallintokeskus on Punta Gordan kaupunki. Piirikunta perustettiin 23. huhtikuuta 1921. == Lähteet == == Aiheesta muualla == Luokka:Floridan piirikunnat
Yhteiset Lapsemme

Yhteiset Lapsemme ry (, , ) on Helsingissä vuonna 1988 perustettu poliittisesti, uskonnollisesti ja ideologisesti sitoutumaton valtakunnallinen lastensuojelujärjestö. Yhdistys toimii maahanmuuttajalasten, kansainvälisesti adoptoitujen lasten, etnisiin vähemmistöihin kuuluvien lasten ja monikulttuuristen lasten hyvinvoinnin ja oikeuksien puolesta. Yhteiset Lapsemme ry:n toimintaan kuuluvat vaikuttamistyö ja kansalaistoiminta, monikulttuuriset lapsi- ja perhepalvelut, kansainväliseen adoptioon liittyvä koulutus ja tuki sekä kansainvälinen toiminta. Yhteiset Lapsemme ry on Lastensuojelun Keskusliiton, Fingo ry:n ja Soste ry:n jäsenjärjestö. == Lähteet == Luokka:Suomalaiset lastensuojelujärjestöt